Լիդիանը առաջին ընկերությունն է Հայաստանում, որ կիրառում է թթվային դրենաժի կառավարման ժամանակակից մեթոդներ: Մենք շարունակում ենք վստահ լինել, որ Ամուլսարում թթվային դրենաժի ռիսկը համեմատաբար մեղմ է, և, այդուհանդերձ, պատշաճ ուշադրությամբ ենք մոտեցել խնդրին և ներկայացրել ենք համապարփակ և շատ խիստ կառավարման պլան: Մեր մոտեցումը դրական են գնահատել ծրագիրը ֆինանսավորող միջազգային կազմակերպությունները և անկախ բնապահպանական աուդիտորները: Մենք վստահ ենք, որ Լիդիանը կարող է բարձրացնել Հայաստանում հանքարդյունաբերության որակի նշաձողը, և դա ընդունել է նաև Բրոնոզյանի փորձագետը: Մենք նաև հույս ունենք, որ Ամուլսարում թթվային ապարների դրենաժի կառավարման ծրագիրը կբարձրացնի Հայաստանում այս խնդրի վերաբերյալ տեղեկացվածության մակարդակը և հիմք կդնի նաև այլ հանքերում խնդրի պատշաճ կառավարման համար: